
Bakar, srpanj 2026.

Polugodišnji izvještaj o izvršenju financijskog plana za razdoblje od 01.01.2026. do 30.06.2026. sastavljen je na temelju Pravilnika o polugodišnjem i godišnjem izvještaju o izvršenju proračuna i financijskog plana koji je stupio na snagu 25. srpnja 2023. i objavljen u Narodnim novinama broj 85/23.

Polugodišnji izvještaj o izvršenju financijskog plana sadrži:

1. Opći dio

· Sažetak Računa prihoda i rashoda i Računa financiranja (tablice)

· Račun prihoda i rashoda (tablice)

2. Posebni dio

· Izvještaj po programskoj klasifikaciji (tablica)

3. Obrazloženje općeg dijela

Škola nije imala zaduživanja, nije davala jamstva i izdatke po jamstvima, pa isti neće biti obuhvaćeni ovim izvještajem. 
PRILOŽENE TABLICE:
· Sažetak Računa prihoda i rashoda i Računa financiranja
· Račun prihoda i rashoda – Izvještaj o prihodima i rashodima po ekonomskoj klasifikaciji
· Račun prihoda i rashoda – Izvještaj o prihodima i rashodima prema izvorima financiranja
· Račun prihoda i rashoda – Izvještaj o prihodima i rashodima prema funkcijskoj klasifikaciji

· Izvještaj po programskoj, ekonomskoj klasifikaciji te izvorima financiranja

U nastavku Obrazloženje općeg dijela izvještaja o izvršenju financijskog plana za 2026. godinu.

OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01.2026. - 30.06.2026.
1. Obrazloženje općeg dijela izvještaja o izvršenju financijskog plana
Opći dio polugodišnjeg izvještaja o izvršenju financijskog plana za 2026. godinu obuhvaća sažetak računa prihoda i rashoda i računa financiranja, račun prihoda i rashoda: izvještaj o prihodima i rashodima prema ekonomskoj klasifikaciji, izvještaj o prihodima i rashodima prema izvorima financiranja te izvještaj o rashodima prema funkcijskoj klasifikaciji. 

Prema financijskim izvještajima za razdoblje od 01.01.2026. do 30.06.2026. godine Škola je ostvarila ukupne prihode u iznosu od 1.065.704,66 €  i ukupne rashode u iznosu od 1.073.594,38 €. Rezultat poslovanja za tekuće izvještajno razdoblje ukazuje na manjak prihoda poslovanja u iznosu od -7.889,72 € dok je on u 2025. godini iznosio -110.609,07 €. Značajno povećanje manjka prihoda u prethodnoj godini došlo je zbog primjene novog Pravilnika o proračunskom računovodstvu kojim se rashodi za zaposlene za lipanj ne knjiže na konto 193 već na pripadajuća konta rashoda u izvještajnom razdoblju. U tekućem izvještajnom razdoblju manjak prihoda smanjen je upravo zbog metodologije knjiženja. Rashodi za zaposlene u 2026. godini knjiženi su za 6 mjeseci a u 2025. godini za 7 mjeseci. Indeks izvršenja 2026. godine u odnosu na 2025. godinu ukazuje na povećanje prihoda poslovanja od 5,45% dok su rashodi poslovanja manji za 5,38%. Rashodi za nabavu nefinancijske imovine znatno su veći u odnosu na 2025. godinu zbog značajnije nabave opreme za školu koja se financirala iz sredstava Grada Bakra i prenesenih sredstava. Do povećanja prihoda i rashoda poslovanja je došlo zbog povećanja rashoda za zaposlene uslijed ponovnog povećanja plaća počevši od povećanja osnovice za izračun plaće od rujna 2025. godine i travnja 2026. godine. Povećanje plaća pratili su i pripadajući doprinosi na plaću. Rashodi za nabavu nefinancijske imovine veći su u odnosu na prethodno razdoblje zbog značajnije nabave opreme u tekućem izvještajnom razdoblju dok se u 2025. godini nabava ostvarila tek u drugoj polovici godine. Indeks ostvarenih rashoda u odnosu na plan ukazuje da je izvršenje nešto manje od 50% od čega su rashodi poslovanja izvršeni 47,80% a prihodi 48,32%. Rashodi za nabavu nefinancijske imovine izvršeni su u 136,79% plana. U navedenom razdoblju predložen je prijedlog izmjene financijskog plana za 2026. godinu koji za vrijeme izrade izvještaja još nije usvojen na Županijskoj skupštini. U prvotnom planu nisu planirane veće nabave opreme jer se oprema ne financira iz sredstava decentralizacije već ovisi o pomoći Grada Bakra, vlastitih sredstava i prenesenih sredstava iz prethodnih godina. U tekućem izvještajnom razdoblju škola je dobila veći iznos pomoći za nabavu opreme od Grada Bakra i nabavila opremu koja se financira  iz prethodno završenih Erasmus+ projekata čija sredstva nisu utrošena u cijelosti a projekti su završeni u prethodnim godinama.
Osnovna škola Bakar nema ostvarenih primitaka i izdataka od financijske imovine kao što je iskazano u računu financiranja.

Razlika prihoda i rashoda za 2026. godinu iznosi -7.889,72 € manjka prihoda. Tekućim planom predviđeno je ostvarenje -18.230,00 € manjka prihoda poslovanja uz preneseni višak u istom iznosu. Preneseni manjak prihoda iz 2025. godine iznosi -114.280,08 eura za pokriti u nadolazećem razdoblju što uz trenutni manjak prihoda od -7.889,72 € iznosi 122.169,80 € manjka prihoda. Manjak prihoda u pravilu je metodološki manjak rashoda za zaposlene za lipanj i rashoda za režije za lipanj u kojem će se prihodi za pokriće navedenog manjka knjižiti u slijedećem razdoblju. 
1.1. Prihodi  i primici prema ekonomskoj klasifikaciji
Ukupni prihodi poslovanja ostvareni za izvještajno razdoblje iznosili su 1.065.704,66 €. U odnosu na izvršenje 2025. godine u iznosu od 1.010.613,41 € indeks iznosi 105,45 dok u odnosu na tekući plan u iznosu od 2.205.645,31 € indeks iznosi 48,32. 
Pomoći iz inozemstva i od subjekata unutar općeg proračuna ostvareni u tekućem izvještajnom razdoblju veće su za 1,66% u odnosu na prethodno razdoblje a izvršeno je 46,83% plana. Novi prihod tekućeg razdoblja je pomoć od inozemnih vlada. Škola je partner u Erasmus+ projektu u kojem je glavni koordinator Sveučilište u Španjolskoj koji vrši novčane transfere ostalim partnerima u projektu. U prethodnom razdoblju navedeni prihod knjižen je 6323 tekuće pomoći od institucija i tijela EU sukladno savjetnicima za proračunsko računovodstvo no u siječnju 2026. godine Okružnicom Ministarstva financija određeno je da se navedeni prihod knjiži na 6311 tekuće pomoći od inozemnih vlada. Prihod proračunskim korisnicima iz proračuna koji nisu nadležni (Ministarstvo i Grad Bakar) ostvarene su za 5,08% više u odnosu na 2025. godinu zbog povećanja prihoda uslijed povećanja rashoda za zaposlene iz državnog proračuna ali i iz lokalnog proračuna za financiranje rashoda za zaposlene u produženom boravku. Povećanje plaća nastavilo se povećanjem osnovice za obračun plaće za 3% od veljače, za 1% od rujna 2025. godine te iznova 1% u travnju 2026. godine. Tekuće pomoći su veće za 4,92% u odnosu na ostvarenje 2025. godine dok su kapitalne pomoći veće za 31,77% u odnosu na 2025. godinu. Kapitalne pomoći bilježe navedeni rast zbog prihoda od Grada Bakra za financiranje nabave opreme dok su u prethodnom razdoblju ostvareni samo prihodi za nabavu udžbenika iz 2024. godine. Zbog administrativnih razloga, prihodi nisu ostvareni u 2024. godini već tek početkom 2025. godine. 
Prihodi pomoći temeljem prijenosa EU sredstava ostvarene su u prethodnom izvještajnom razdoblju no ne i u tekućem izvještajnom razdoblju zbog načina knjiženja sredstava iz EU fondova. Sukladno novom Pravilniku priljevi sredstava knjiže se na obveze za predujmove a prihod se knjiži tek nakon predaje završnog izvješća po završetku projekta. U slučaju Erasmus+ projekata kraj je 31.08.2026. a usvajanje i predaja završnog izvješća u roku od 60 dana nakon završetka projekta. Sukladno planu prihod bi trebao biti ostvaren do kraja prosinca 2026. godine. Sredstva za novi ciklus projekta Erasmus+ akreditacije za školsku godinu 2026./2027. s rokom završetka 31.08.2027. su odobrena na temelju ugovora čija isplata je uslijedila u lipnju 2026. godine ali su knjižena na obvezu za EU predujmove a ne na prihod.
Prihodi od imovine ostvareni su na 40,09% u odnosu na 2025. godinu i 17,33% tekućeg plana. Zbog prelaska na objedinjeni račun proračuna od 01.01.2026. godine škola je u ožujku zatvorila poslovni račun. Svi priljevi i odljevi sredstava vrše se putem računa Županije pa škola više nema prihode od kamata na depozite po viđenju.
Prihodi po posebnim propisima u 2026. godini obuhvaćaju financiranje programa produženog boravka učenika. Prihodi ostvareni u tekućem izvještajnom razdoblju manji su za 0,55% zbog ukidanja prakse plaćanja prijevoza za izvan-učioničke aktivnosti putem računa škole nakon prelaska na Riznicu Županije. Prijevoz se od siječnja organizira putem turističkih agencija koje sklapaju ugovore direktno s roditeljima učenika. Izvršenje u odnosu na plan je 55,34% no prihodi izostaju tijekom ljetnih mjeseci kada nema nastave te bi izvršenje do kraja godine trebalo biti unutar plana.
Prihodi od prodaje proizvoda i roba te pruženih usluga manje su za 47,40% u odnosu na 2025. godinu. Tijekom 2026. godine škola iznajmljuje sportsku dvoranu i ugovoren je zakup dijela školskog prostora za aparat za kavu. S obzirom na manji interes za zakupom sportske dvorane u odnosu na prethodno izvještajno razdoblje, škola je ostvarila nešto manji prihod u ukupnom iznosu od 1.009,13 € za tekuće izvještajno razdoblje.
Donacije od pravnih i fizičkih osoba se ne planiraju osim po izvršenju. U 2025. godini nisu ostvarene donacije no ostvarene su u 2026. godini. Donacija od trgovačkog društava u iznosu od 5.000,00 € se odnosi se na donaciju tvrtke INA d.d. za projekt škole. Kapitalne donacije nisu ostvarene u oba razdoblja.

Prihodi iz nadležnog proračuna na kontu 671 veći su za 81,59% u odnosu na 2025. godinu dok je ostvarenje prihoda u odnosu na plan 61,74%. Povećanje prihoda javlja se zbog ostvarenih prihoda za pokriće metodološkog manjka za rashode iz prosinca 2025. godine kao i zbog povećanja cijena raznih usluga i energenata. Kapitalni prihodi iz nadležnog proračuna nisu ostvareni. Kapitalni prihodi iz nadležnog proračuna planiraju se isključivo sukladno Odlukama Primorsko-goranske Županije i rijetko se ostvaruju. 
1.2. rashodi i izdaci prema ekonomskoj klasifikaciji 

Ukupni rashodi za izvještajno razdoblje iznose 1.073.594,38 €. U odnosu na izvršenje 2025. godine u iznosu od 1.121.222,48 € smanjenje iznosi 4,25 % dok u odnosu na tekući plan u iznosu od 2.223.875,31 € rashodi su na 48,28%. Rashodi poslovanja manji su za 5,38% u odnosu na 2025. godinu a rashodi za nabavu nefinancijske imovine veći su za 327,02% u odnosu na ostvarenje 2025. godine. Rashodi poslovanja u odnosu na plan ostvareni su 47,80% u odnosu na plan dok su rashodi za nabavu nefinancijske imovine ostvareni 136,79% u odnosu na plan.
Rashodi za zaposlene konto 31 manji su za 8,47% u odnosu na 2025. godinu. U prethodnom razdoblju iznimno je knjiženo 7 plaća zbog primjene novog Pravilnika dok je u tekućem izvještajnom razdoblju ponovno knjiženo 6 plaća. Osnovica za obračun plaća i dalje je rasla što je povećalo tekuće rashode no taj rast nije vidljiv zbog metodologije knjiženja. Ostali rashodi za zaposlene na kontu 312 bilježe porast od 13,61% u odnosu na prethodnu godinu zbog povećanja broja obračunatih jubilarnih nagrada, pomoći i jedne otpremnine koje nisu obračunate u prethodnom razdoblju. Doprinosi za mirovinsko osiguranje na kontu 3131 nisu ostvareni u 2026. godini zbog pogrešnog obračunavanja doprinosa. Delatnici koji ostvaruju beneficirani staž nemaju obvezu uplaćivanja navedenog doprinosa te se on više ne obračunava. 
Materijalni rashodi na kontu 32 veći su za 13,09% u odnosu na 2025. godinu a u odnosu na tekući plan su ostvareni 52,55%. Najveći porast u odnosu na prethodno ostvarenje u postotku bilježe rashodi za intelektualne i osobne usluge za 6.414,51% odnosno 10.240,32€. Navedeni rashod se u većini odnosi na projekt Erasmus+ Steam and Sports u kojem je sukladno aktivnostima u projektu predviđena isplata naknade za rad učiteljima koji sudjeluju u samom projektu. Osim navedenog rashoda, u usluge su uključeni ugovori o djelu trenera plivanja i dva ugovora o djelu za provođenje postupaka javne nabave kojih nije bilo u prethodnom razdoblju. Službena putovanja veća su za 14,47% u odnosu na prethodno razdoblje zbog povećanih odlazaka na izvan učioničku nastavu i službenih putovanja novoimenovane ravnateljice. Naknade za prijevoz obuhvaćaju naknade za prijevoz djelatnika na posao i s posla koji su povećani za 2,52%. Tijekom 2026. godine povećan je broj zaposlenika kojima se naknada za prijevoz obračunava po prijeđenom kilometru zbog redukcija linija javnog prijevoza kojima je djelatnicima onemogućen pravovremeni dolazak na posao i odlazak s posla sukladno Temeljnom kolektivnom ugovoru za javne službe uz manje povećanje naknade za prijevoz sa 0,16 € na 0,18 € uslijed povećanja cijene goriva koje je temelj za izračunavanje jedinične cijene naknade za prijevoz po prijeđenom kilometru. Rashodi za stručno usavršavanje zaposlenika obuhvaćaju rashode u sklopu mobilnosti učitelja u Erasmus+ projektima. U školi se provode dva Erasmus+ projekta pa su iz tog razloga rashodi povećani za 51,43% u odnosu na 2025. godinu. Rashodi za materijal i energiju manji su u odnosu na prethodnu godinu osim energenata koji jedini bilježe povećanje od 80,01% odnosno 11.852,24€ zbog povećanja cijena energenata i povećane potrošnje i nabave lož ulja u odnosu na prethodnu godinu. U prethodnom izvještajnom razdoblju škola nije naručivala lož ulje zbog nabave novog spremnika za lož ulje u rujnu 2025. godine a u 2026. godini naručilo se više lož ulja zbog kretanja cijena na tržištu i predviđanja o povećanju cijena energenata. Sveukupni rashodi za usluge su veći za 10,34% no rashodi za usluge prijevoza i usluge održavanja su manji u odnosu na prethodno razdoblje. Usluge promidžbe i informiranja nisu ostvarene u tekućem razdoblju a odnosi se na trošak objave natječaja za imenovanje ravnatelja škole. Ne predviđa se rashod u tekućoj godini jer je ravnateljica imenovana u 2025. godini na redovni mandat od 5 godina. Zdravstvene i veterinarske usluge veće su za 103,73% u odnosu na 2025. godinu prvenstveno zbog rashoda za usluge sistematskog pregleda djelatnika sukladno TKU- za javne službe. Rashod je u prethodnom izvještajnom razdoblju ostvaren sukladno raspoloživim terminima medicinske ustanove dok je u tekućem izvještajnom razdoblju obuhvaćao veći broj djelatnika i to unutar kraćeg vremenskog razdoblja. Osim toga uvode se i dodatna obvezna testiranja kakvoće vode koje povećavaju navedeni rashod. Ostale usluge se odnose na rashode za dostavu ručka za učenike u produženom boravku, trošak objave dva postupka javne nabave te izrada energetskog certifikata za OŠ Bakar koji je istekao. Upravo zbog navedenih troškova rashodi su u tekućem izvještajnom razdoblju veći za 15,26%. Pristojbe i naknade su više ostvarene u 2025. godini zbog provođenja izmjena Statuta škole uslijed promjene odgovorne osobe i promjene Statuta škole. Ostali nespomenuti rashodi u tekućem razdoblju su veći za 688,16% zbog rashoda za nagrade za izvrsne učenike, poklone za škole domaćine u Erasmus+ mobilnostima te trošak poslovnog certifikata koji je istekao uz kvar postojećeg uređaja pa je bilo potrebno nabaviti novi uređaj što je dodatno povećalo navedeni rashod kojeg nije bilo u prethodnom razdoblju.
Financijski rashodi konto 34 znatno su manji 39,39% prethodne godine zbog zatvaranja poslovnog računa škole i prelaska na objedinjeni račun proračuna i Riznicu Županije. 
Naknade građanima i kućanstvima na kontu 37 veće su za 97,67% u odnosu na 2025. godinu i na 1,51% u odnosu na tekući plan. Planirani rashodi se odnose na radne udžbenike za sve učenike i rashode za prijevoz učenika s teškoćama za odlazak na stručne postupke logopeda i socijalnog pedagoga. Rashodi za prijevoz učenika su veći zbog ponovnog uključivanja logopeda u stručne postupke kao i povećanje broja učenika koji posjeduju rješenja za odlazak na stručne postupke. Rashodi za nabavu udžbenika ostvaruju se u rujnu i listopadu nakon dostave istih što utječe na ostvarenje plana tek u idućem izvještajnom razdoblju.
Rashodi tekućih donacija na kontu 38 ostvareni su za 6,72% manje u odnosu na 2025. godinu i 93,24% tekućeg plana. Tekuće donacije u naravi se odnose na sredstva dobivena iz državnog proračuna za nabavu menstrualnih i higijenskih potrepština za učenice osnovnih škola a ovise o broju učenica u školi jer je donacija predviđena u iznosu od 4,50 € po učenici.
Rashodi za nabavu proizvedene dugotrajne imovine na kontu 42 veći su za 327,02% u odnosu na 2025. godinu zbog veće nabave opreme tijekom 2026. godine. Početkom 2026. godine škola je osigurala dodatna sredstva od Grada Bakra za nabavu opreme koje su i ostvarene. Škola je također imala prenesena sredstva iz prethodno završenih Erasmus+ projekata čija sredstva nisu u cijelosti utrošena. Školski odbor je donio odluku da se navedena sredstva utroše na nabavu neophodne uredske i računalne opreme. U prethodnom izvještajnom razdoblju ostvareno je znatno manje rashoda jer škola nema trajno osigurana sredstva za nabavu opreme već se oslanja isključivo na pomoć Grada Bakra, PGŽ-e kao osnivača škole, vlastita sredstva i donacija. U prethodnom izvještajnom razdoblju nabavljena je samo nužno potrebna uredska i računalna oprema kao i namještaj zbog nedostatka potrebnih sredstava. Oprema za održavanje i zaštitu obuhvaća nabavu i montažu novih klima uređaja koji su neophodni za redovno funkcioniranje nastavnog procesa i rada u ustanovi. Uređaji za ostale namjene obuhvaćaju nabavu trimera za košnju trave i opreme za snimanje i reprodukciju zvuka u sklopu projekta za darovite MOST kojeg financira nadležno Ministarstvo. Rashodi za knjige ostvareni su većinom u prethodnom izvještajnom razdoblju zahvaljujući donaciji koja je u tekućem izvještajnom razdoblju izostala. Ostvarenje nabave knjiga ovisi i o nabavi udžbenika za učenike čiji rashod se ostvaruje tijekom rujna. 
1.3. rashodi i izdaci prema izvorima financiranja

Prihodi ostvareni prema izvorima financiranja obuhvaćaju: opće prihode i primitke financirane od strane Primorsko-goranske Županije, vlastite prihode, prihode za posebne namjene, pomoći, donacije i prihodi naknada s naslova osiguranja. 

Rashodi obuhvaćaju sve gore navedene izvore uz izvore prenesenih sredstava iz prethodnih godina. Prenesena sredstva nisu uključena u trenutni financijski plan no predložena su u prvim izmjenama financijskog plana za 2026. godinu koje Županijska skupština do trenutka izrade izvještaja nije još usvojila.

Opći prihodi i primici financiraju programe iznad standarda kao što su školski kurikulum, program županijske škole plivanja i program pomoćnika u nastavi koje financira Primorsko-goranska Županija. Prihodi navedenog izvora veći su za 396,17% u odnosu na prethodno razdoblje zbog povećanja broja pomoćnika u nastavi sa jednog pomoćnika u prethodnom izvještajnom razdoblju na tri pomoćnika u tekućem izvještajnom razdoblju. Program županijske škole plivanja je ostvaren u cijelosti dok će se ostali programi ostvarivati planiranom dinamikom. Ostvarenje je na 50,83% plana. Rashodi izvora su veći u odnosu na prihode zbog evidentiranja rashoda za zaposlene za lipanj u lipnju dok će se prihod ostvariti tek u srpnju. Rashodi su također veći u odnosu na prethodno razdoblje ali za 373,36% dok je ostvarenje na 53,12% plana.
Vlastiti prihodi se odnose na prihode od kamata i najma školskih prostora. U odnosu na 2025. godinu ostvareni su manji prihodi od 52,54%. Ostvarenje plana je 53,28%. Tijekom srpnja i kolovoza navedeni se prihodi ne ostvaruju. Ostvarenje prihoda ovisi o priljevima na žiro račun Riznice i o količini sklopljenih ugovora o najmu školskog prostora. Tijekom 2026. godine ostvareno je manje sati najma školske dvorane u odnosu na prethodno razdoblje pa su iz tog razloga vlastiti prihodi manji no pretpostavlja se da će se plan ostvariti do kraja godine. Osim navedenog, nakon travnja škola više nema otvoren poslovni račun pa se prihodi od kamata više ne ostvaruju. Rashodi izvora 32 su manji u odnosu na prihode i na 41,49% plana. Rashodi izvora 38 prenesena sredstva obuhvaćaju rashode financirane prenesenim sredstvima završenih Erasmus+ projekata čija sredstva nisu u cijelosti utrošena unatoč ostvarenim svim aktivnostima. Navedeni rashodi nisu više predujam EU sredstava već se knjiži na vlastita prenesena sredstva koja će se pokriti prenesenim viškom navedenog izvora.
Prihodi za posebne namjene dijele se na dva različita izvora od kojih se prihod na izvoru 43 odnosi na prihod od roditelja za sufinanciranje programa produženog boravka dok se izvor 44 odnosi na decentralizirana sredstva za osiguravanje uvjeta rada Škole koje financira Županija. Prihod 43 je manji za 7,51% u odnosu na prethodnu godinu zbog isključivanja prihoda za prijevoz učenika u tekućem izvještajnom razdoblju kao što je prethodno objašnjeno. Ostvarenje je na 51,46% plana. Tijekom ljetnih mjeseci manji je priljev prihoda jer se usluga ne ostvaruje za vrijeme srpnja i kolovoza. Izvor 44 veći je za 61,99% u odnosu na prethodno razdoblje zbog povećanja raznih rashoda i ostvarenja prihoda za pokriće rashoda za prosinac 2025. godine. Do 2024. godine Županija je uplaćivala dio prihoda u prosincu za pokriće navedenih rashoda upravo iz razloga kako škole ne bi imale metodološki manjak no uspostavom Županijske riznice, navedena praksa je napuštena već u 2025. godini zbog zakonske regulative uspostave objedinjenog računa proračuna za sve proračunske korisnike Županije. Ostvarenje tekuće godine u odnosu na plan je za 69,53%. Rashodi izvora 43 manji su u odnosu na prihode jer je račun za uslugu dostave ručka za lipanj knjižen u srpnju. Rashodi izvora 44 također su manji u odnosu na prihode zbog priljeva prihoda za pokriće rashoda za prosinac 2025. godine u siječnju tekuće godine.
Prihodi od pomoći obuhvaćaju prihode Ministarstva, Grada Bakra, Primorsko-goranske Županije i Agencije za mobilnost za slijedeće programe: Osiguravanje uvjeta rada, Produženi boravak, Pomoćnici u nastavi, Erasmus+ projekti, Natjecanja i smotre učenika, Nabava udžbenika, Opremanje ustanova školstva i Osiguravanje besplatnih zaliha menstrualnih higijenskih potrepština. Prihodi pomoći od siječnja 2026. godine sukladno novom Pravilniku evidentiraju se na različitim oznakama u odnosu na prethodna razdoblja. Prethodno korištene oznake izvora 51 se odnose na projekt pomoćnika u nastavi koje financira nadležno Ministarstvo, izvor 52 na pomoći iz proračuna koji nije nadležan (MZOM-ih i Grad Bakar) a 58 prenesena sredstva prethodno navedenih izvora. Nove oznake izvora pomoći su 5.50 prihodi pomoći iz državnog proračuna, 5.51 prihodi programa unije, 5.52 prihodi ostalih pomoći (Grad Bakar) i 5.56 prihodi fondova EU za financiranje pomoćnika u nastavi. Novim oznakama poboljšano je evidentiranje i praćenje ostvarenja različitih izvora pomoći. Rashodi pomoći iz državnog proračuna 5.50 manji su u odnosu na prihode zbog evidentiranja prihoda za prosinac dok će se prihodi za lipanj evidentirati u srpnju. Ostvarenje rashoda je na 47,25% plana. Rashodi programa unije 5.51 veći su u odnosu na prihode zbog metodologije evidentiranja prihoda iz EU kako je prethodno objašnjeno. Rashodi se evidentiraju prema njihovu nastanku dok se prihodi evidentiraju tek po prihvaćenom završnom izvještaju. Ostvarenje je na 37,23% plana. Rashodi ostalih pomoći 5.52 obuhvaćaju rashode koje financira Grad Bakar kao nenadležni proračun. Rashodi su manji u odnosu na prihode a ostvareni su na 44,51% plana. Rashodi fonda EU 5.56 obuhvaćaju rashode za plaće za pomoćnike u nastavi i oni su veći u odnosu na prihode zbog evidentiranja rashoda za plaće za lipanj u lipnju a prihoda tek u srpnju.
Prihodi od donacija nisu ostvareni u prethodnom izvještajnom razdoblju već samo u tekućem izvještajnom razdoblju. Prihod je predložen u izmjenama financijskog plana za 2026. godinu koje Županijska skupština još nije usvojila. Donacija se odnosi na tvrtku INA d.d. za financiranje projekta škole naziva“ Pod kišobranom snovi sanjaju“ u kojem sudjeluju učenici razredne nastave MŠ Bakar. Rashodi donacija koji su ostvareni u tekućem izvještajnom razdoblju nisu planirani prethodnim planom no bit će uključeni u prvim izmjenama financijskog plana. U tekućem izvještajnom razdoblju ostvareni su rashodi iz prenesenih sredstava donacija koja su ostala neutrošena u prethodnoj godini. 
Prihodi naknada štete s naslova osiguranja ostvareni su samo u tekućoj godini. Narav samog prihoda ovisi o nastalim štetama i osiguravajućem društvu a iako je prihod ostvaren, rashod još nije jer se radi o većoj šteti koja zahtijeva veća sredstva no što su primljena. Radove na sanaciji štete omogućava Županija koja provodi postupak nabave radova i usluga. Radovi će biti u tijeku u periodu kada nema nastave, u pravilu u srpnju i kolovozu te će se rashod evidentirati po završetku radova. 
2. Stanje novčanih sredstava na računu
Na dan 01.01.2026. godine stanje novčanih sredstava na poslovnom računu škole iznosila su 50.642,98 € dok je na kraju izvještajnog razdoblja 30.06.2026. stanje novčanih sredstava iznosilo 0,00 € zbog zatvaranja poslovnog računa škole uslijed prelaska na objedinjeni račun proračuna.

